|  |  |
| --- | --- |
|  | Azərbaycan Respublikası Energetika Nazirliyinin Kollegiyasının 31 may 2018-ci il tarixli 03 nömrəli Qərarı ilə təsdiq edilmişdir.  **8 nömrəli əlavə** |

**“Qazın istehsalına və təbii qazın emalına, neft və neft məhsullarının emalına icazənin verilməsi üçün müraciətin və sənədlərin qəbulu” üzrə inzibati reqlament**

1. **Ümumi müddəalar**
   1. **Elektron xidmətin adı:** Qazın istehsalına və təbii qazın emalına, neft və neft məhsullarının emalına icazənin verilməsi üçün müraciətin və sənədlərin qəbulu
   2. **Elektron xidmətin məzmunu:** Bu xidmət qazın istehsalına və təbii qazın emalına, neft və neft məhsullarının emalına icazənin verilməsi üçün müraciətin və tələb olunan sənədlərin elektron formada qəbul edilməsindən və nəticəsi barədə ərizəçiyə elektron formada məlumat verilməsindən ibarətdir.
   3. **Elektron xidmətin göstərilməsinin hüquqi əsası:**

* “Lisenziyalar və icazələr haqqında” Azərbaycan Respublikası Qanunu;
* “Qaz təchizatı haqqında” Azərbaycan Respublikasının Qanunu;
* “Energetika haqqında” Azərbaycan Respublikasının Qanunu (9.3-cü, 10-cu maddələri);
* “Azərbaycan Respublikasında bəzi sahibkarlıq fəaliyyəti növlərinə lisenziya verilməsinin təkmilləşdirilməsi tədbirləri haqqında” Azərbaycan Respublikası Prezidentinin 2000-ci il 28 mart tarixli 310 nömrəli Fərmanının 3-cü hissəsi;
* “Dövlət orqanlarının və Azərbaycan Respublikasının Prezidenti tərəfindən yaradılan publik hüquqi şəxslərin elektron xidmətlər göstərməsinin təşkili sahəsində bəzi tədbirlər haqqında” Azərbaycan Respublikası Prezidentinin 2011-ci il 23 may tarixli 429 saylı Fərmanının 2-ci və 2-1-ci hissələri;
* Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları və Azərbaycan Respublikasının Prezidenti tərəfindən yaradılan publik hüquqi şəxslər tərəfindən konkret sahələr üzrə elektron xidmətlər göstərilməsi Qaydaları”, eləcə də “Elektron xidmət növlərinin Siyahısı”nın 8.4-cü bəndi.
  1. **Elektron xidməti göstərən dövlət qurumunun adı:** Azərbaycan Respublikasının Energetika Nazirliyi.
  2. **Elektron xidmətin digər icraçıları:** Yoxdur.
  3. **Elektron xidmətin avtomatlaşdırılma səviyyəsi:** Tam.
  4. **Elektron xidmətin icra müddəti:** 7 iş günü.
  5. **Elektron xidmətin göstərilməsinin nəticəsi:** Qazın istehsalına və təbii qazın emalına, neft və neft məhsullarının emalına icazə verilməsi.

**2. Elektron xidmətin göstərilməsinin həyata keçirilməsi**

* 1. **Elektron xidmətin növü:** İnteraktiv.
  2. **E-xidmət üzrə ödəniş:** Ödənişsiz.
  3. **Elektron xidmətin istifadəçiləri:** Dövlət müəssisələri və ya səhmlərinin nəzarət zərfi dövlətə məxsus olan səhmdar cəmiyyətləri.
  4. **Elektron xidmətin təqdim olunma yeri:** 
     1. <http://www.minenergy.gov.az>;
     2. <http://e-xidmet.minenergy.gov.az>;
     3. <http://e-gov.az>;
     4. <http://dxr.az>.
  5. **Elektron xidmət barədə məlumatlandırma:** 
     1. <http://www.minenergy.gov.az>;
     2. <http://e-xidmet.minenergy.gov.az>;
     3. <http://dxr.az>;
     4. e-xidmet[@minenergy.gov.az](http://www.mie.gov.az);
     5. əlaqə nömrəsi: (012) 598-16-53/54/55.
  6. **Elektron xidmətin göstərilməsi üçün tələb olunan sənədlər və onların təqdim olunma forması:**
* elektron imza ilə təsdiq olunmuş ərizə (1 nömrəli əlavə);

Aşağıdakı sənədlərin skan edilmiş surətləri müraciətə əlavə edilir:

* hüquqi şəxslər üçün - hüquqi şəxslərin dövlət reyestrindən çıxarışın surəti;
* ərizəçinin vergi ödəyicisi kimi uçota alınması haqqında şəhadətnamənin surəti;
* ərizədə qeyd olunan obyektlərdən hər biri üzərində ərizəçinin mülkiyyət, istifadə və ya icarə hüququnu təsdiq edən sənədin surəti (əgər icazə tələb olunan hərəkətin yerinə yetirilməsi obyektlə bağlıdırsa);
* müvafiq fəaliyyətin həyata keçiriləcəyi ərazidə ətraf mühitə təsirin səviyyəsini və onun səbəblərini müəyyən edən müstəqil ekspertlər tərəfindən keçirilən ekspertiza rəyi.

**3. Elektron xidmətin göstərilməsi üçün** **inzibati prosedurlar**

**3.1. Elektron xidmət üçün sorğu:**

**3.1.1. Sorğunun formalaşdırılması:** İstifadəçi inzibati reqlamentin 2.4-cü bəndində göstərilən elektron ünvanlara daxil olaraq müəyyənləşdirilmiş avtorizasiya prosesini keçir. Bundan sonra müvafiq xidmət növünü seçir və ərizə formasını yükləyərək doldurur və elektron imza ilə təsdiq etdikdən sonra bu inzibati reqlamentin 2.6-cı bəndində göstərilən sənədlərin skan olunmuş surətlərini əlavə edərək göndərir.

**3.1.2. Sorğunun qəbulu:** Elektron formada göndərilən sorğu Energetika Nazirliyində qəbul edilir və bu barədə ərizəçinin elektron poçtuna bildiriş göndərilir.

**3.2. Elektron xidmətin göstərilməsi və ya imtina edilməsi:**

**3.2.1**. “Lisenziyalar və icazələr haqqında” Azərbaycan Respublikası Qanununun 20.1-ci maddəsinə əsasən, ərizədə və ona əlavə olunmuş sənədlərdə qanuna uyğun olmayan məlumatlar olduqda və ərizəçi icazə verilməsi şərtlərini yerinə yetirmədikdə icazə verilməsindən imtina edilir. 7 iş günü müddətində icazənin verilməsindən imtina haqqında inzibati akt (bundan sonra – akt) icazə verən orqanın rəhbəri və ya onun həvalə etdiyi vəzifəli şəxs tərəfindən imzalanır və möhürlə təsdiq edilir. İmzalanmış və möhürlənmiş aktın skan edilmiş (pdf, doc, docx, jpeg formatlarda) surəti həmin aktın qəbul olunduğu tarixdən 2 iş günü müddətində ərizəçinin elektron ünvanına göndərilir. Eyni zamanda aktın əsli kağız daşıyıcıda ərizəçiyə təqdim olunur və ya sifarişli poçt göndərişi vasitəsilə göndərilir.

**3.2.2.** İmtina üçün əsaslar olmadıqda icazə hazırlanaraq reyestri aparılır və bu barədə istifadəçiyə elektron bildiriş göndərilir.

**3.3. Sorğunun icrası:**

**3.3.1. Ardıcıl hər bir inzibati əməliyyat haqqında məlumat:** Ərizəçinin sorğusu [www.minenergy.gov.az](http://www.minenergy.gov.az) internet saytının “Elektron xidmətlər” bölməsinə, [www.e-gov.az](http://www.e-gov.az) elektron hökumət portalına və ya [www.dxr.az](http://www.dxr.az) portalına (“Dövlət xidmətləri ilə bağlı vahid məlumat portalı”na) daxil olaraq burada “xidmətlər”ə keçid edib qəbul olunmuş formada avtorizasiya prosesini keçməklə formalaşdırılır.

**3.3.2**. **Hər bir inzibati əməliyyatın məzmunu, yerinə yetirilmə müddəti və /və ya maksimal yerinə yetirilmə müddəti:** İqtisadiyyat şöbəsində sorğuya və ona əlavə edilən sənədlərə baxılır, aradan qaldırılması mümkün olan və icazənin verilməsindən imtinaya səbəb olmayan çatışmazlıqlar aşkar edildikdə, bu barədə 5 iş günündən gec olmayaraq ərizəçinin elektron poçtuna məlumat göndərilir. Ərizəçi tərəfindən həmin çatışmazlıqlar məlumat alındığı vaxtdan ən geci 10 iş günü ərzində aradan qaldırıldıqdan və çatışmayan sənədlər elektron formada təkrar göndərildikdən sonra bütün sənədlərə 7 iş günü müddətində baxılır və müvafiq qərar qəbul edilir.

**3.3.3**. **İnzibati əməliyyatda iştirak edən digər dövlət qurumu haqqında məlumat:** yoxdur.

**3.3.4**. **Hər bir inzibati prosedurun nəticəsi və onun verilməsi qaydası:** İcazənin verilməsindən imtina edilmədikdə, imzalanmış və möhürlənmiş icazənin skan edilmiş (pdf, doc, docx, jpeg formatlarda) surəti ərizənin qeydiyyata alındığı tarixdən 7 iş günündən gec olmayaraq ərizəçinin elektron ünvanına göndərilir. Eyni zamanda icazənin əsli kağız daşıyıcıda ərizəçiyə təqdim olunur və ya sifarişli poçt göndərişi vasitəsilə göndərilir.

**3.4. Elektron xidmətin yerinə yetirilməsinə nəzarət:**

**3.4.1. Nəzarət forması:** elektron kargüzarlıq.

**3.4.2. Nəzarət qaydası:** Azərbaycan Respublikası Prezidentinin 2003-cü il 27 sentyabr tarixli, 935 nömrəli Fərmanı ilə təsdiq edilmiş “Dövlət orqanlarında, dövlət mülkiyyətində olan və paylarının (səhmlərinin) nəzarət zərfi dövlətə məxsus olan hüquqi şəxslərdə və büdcə təşkilatlarında kargüzarlığın aparılmasına dair Təlimat”la müəyyən edilmiş qaydada xidmətin yerinə yetirilməsinə nəzarəti Energetika Nazirliyi həyata keçirir. Xidmətin göstərilməsi ilə bağlı yaranan hər hansı anlaşmazlığın aradan qaldırılması və ya metodiki dəstəyin göstərilməsi üçün inzibati reqlamentin 2.5-ci bəndində göstərilən əlaqə vasitələrindən istifadə oluna bilər.

**3.5. Elektron xidmətin göstərilməsi üzrə mübahisələr:**

**3.5.1.** İstifadəçilər elektron xidmətin göstərilməsi ilə bağlı və vəzifəli şəxslərin hərəkətlərindən (hərəkətsizliklərindən) inzibati qaydada və (və ya) məhkəməyə şikayət edə bilərlər.

**3.5.2.** Şikayət istifadəçinin özü tərəfindən əsaslandırılmalıdır. Kağız üzərində şikayət Energetika Nazirliyinin poçt ünvanına, elektron formada şikayət isə inzibati reqlamentin 2.5-ci bəndində göstərilən elektron poçt ünvanına göndərilir. Şikayət ərizəsi “İnzibati icraat haqqında” Azərbaycan Respublikası Qanununun 74-cü maddəsinə uyğun olmalıdır.

**3.5.3.** şikayətə “İnzibati icraat haqqında” Azərbaycan Respublikasının Qanununun 78-ci maddəsində müəyyən olunmuş 1 ay müddətində baxılır.

Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.

*“Qazın istehsalına və təbii qazın emalına,*

*neft və neft məhsullarının emalına icazənin*

*verilməsi üçün müraciətin və sənədlərin qəbulu” üzrə inzibati reqlamentə 1 nömrəli əlavə*

**Azərbaycan Respublikasının**

**energetika naziri**

**cənab P.Şahbazova**

**Ərizə**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ xahiş edir ki,

*(ərizəçinin (hüquqi şəxsin) adı, hüquqi ünvanı)*

“Energetika haqqında” Azərbaycan Respublikası Qanununa uyğun olaraq

*(məhsulun adı)*

*(əməliyyatın növü (istehsal, emal))*

icazə verəsiniz.

Rəhbərin (vəzifəli şəxsin):

S.A.A.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vəzifəsi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tarix: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

İmza: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.Y.